text: Què ha fet Smara-La Vall d'Uixó
  SMARA naix a finals de 1990, com una associació d'ajuda compromesa amb la història i les dificultats del poble sahrauí. Més d'un centenar d'homes i dones de les comarques de Castelló formen un front comú per combatre l'aïllament a què part de la comunitat internacional sotmet els habitants del Sàhara Occidental, expulsats de la seua terra per uns vergonyosos pactes entre Espanya, el país que els colonitzà, i els veïns Marroc i Mauritània. Una traïció que va desencadenar una conflicte bèl·lic i el consegüent exili, que dura ja un quart de segle.
  SMARA-LA VALL D'UIXÓ s'integra en SMARA-CASTELLÓ a finals del 1995. A pesar que la nostra història és molt curta, ja hem aconseguit dur a terme alguns projecte molt importants
  Participació, els darrers 5 anys, en el projecte Vacances en Pau, portant xiquets sahrauís a passar l'estiu al nostre poble. Aquest projecte es fa en companyia de Samara Castelló que són els que s'encarreguen de portar xiquets als pobles sense associació d'aquestes comarques.
  Compra d'una furgoneta, transformació en una ambulància i enviament als campaments carregada de material sanitari i medicaments.
  Preparació d'un dispensari per a la daira de Hagunia
  Videobiblioteca per a la wilaia d'al-Aiun
  Proposta i tràmits per a l'agermanament (ja efectuat) de la Vall d'Uixó amb la daira de Hagunia.
  Compra d'un cotxe tot terreny seguint el projecte Ajuda'ls a tornar a casa i enviament, reblit de biberons, llet maternal i altre material, als campaments.
  A més, fem el possible perquè el problema sahrauí siga conegut tot arreu i que les mostres de solidaritat es multipliquen. A tal efecte,
  Participem activament en les activitats que altres organitzacions fan a la Vall d'Uixó.
  Hem preparat una exposició sobre la qüestió sahrauí i la mostrem per escoles, instituts, etc.
  Fem xarrades i hem participat en taules rodones i programes de ràdio a l'Alcora, Fondeguilla, Onda, Betxí i a diversos indrets de la Vall d'Uixó.